שיחה:Keepod

message: שלום רב לכל הנוגעים בדבר!
לטעמי יש לערך Keepod חשיבות רבה משום (כפי שכבר עדכנתי את הערך) שמדובר במוצר חדשני ופורץ דרך בעולם פתרונות אבטחת המידע המספק פתרון
מקיף לחברות וארגונים. לעניות דעתי, גולשים רבים העוסקים בתחום כמקצוע או תחביב יגלו בו עניין רב כפי שכבר נוכח לדעת מי שפועל בתחום
והשתתף בכנסים המקצועיים האחרונים שנערכו בארץ.
אשמח לתגובה ולהצעות לשיפור,
עכבר33.
replies: text: קצת תמוה. תוכל לפרט היכן ניתן לרכוש את המוצר? איך זה שחברה איטלקית, שיש לה מופע אחד בגוגל, נותנת שם עברי למותג? שנילי • שיחה 17:28, 12 ביוני 2009 (IDT)
ראשית, תודה על המענה המהיר. לגופו של עניין- המוצר משווק בישראל על ידי "בינת תקשורת מחשבים בע"מ". חיפוש ב-google.com תחת השם NSEC יניב
493,000 תוצאות חיפוש וחיפוש ב-google.com תחת השם keepod יניב 13,900. לעניין השם העברי אציין שמדובר בחברה שחלק מראשיה ישראליים ומדובר 
במשחק מילים- Keep (שומר באנגלית ו-od (בעברית). כלומר שומר ומגבה עוד ועוד. לסיכום, לעניות דעתי, הערך ראוי לויקיפדיה.
תודה מראש, עכבר33.

text: מומלץ שתלמד לסנן תוצאות בגוגל. יש מופע אחד בלבד של NSEC שאליה אתה מתכוון, כל השאר זה חברות וגופים אחרים כגון: Nanoscale Science and Engineering Center או National Socialist Education Center שכשמו כן הוא - ארגון ניאו-נאצי. ועוד ועוד
replies: text: ::מוצר שהאתר שלו הוא עדיין "זמני" ובבטא, שהחיפושים אודותיו בגוגל מעלים 13K תוצאות - כאשר 3 בעמוד הראשון הן בעלות אותו ניסוח ואחרות הן מטוקבקים שונים (לצד גם מופעים לגיטמים) ואחרות ולא מעטות בכלל לא עוסקות במוצר אלא בדברים אחרים שגם להם קוראים באותו שם - יש לי חשד שאנו מנוצלים כאן לטובת קמפיין פרסומת. זהר דרוקמן - I♥Wiki‏ 18:50, 12 ביוני 2009 (IDT)

message: Hello, 
The value is a legitimate peace of information.
The product is one of it's kind, the brand is particular and the name is becoming in the European enterprise market as a unanimous for security and backup (people actually say "I'm Keepoding my files").
If this value is not legitimate because it's a commercial product, the list of values that should be deleted in parallel is very very long. Taken only from similar areas:
http://en.wikipedia.org/wiki/IPod
http://en.wikipedia.org/wiki/Cruzer
http://en.wikipedia.org/wiki/Iphone
http://en.wikipedia.org/wiki/Vaio
http://en.wikipedia.org/wiki/Felica
http://en.wikipedia.org/wiki/Nike%2B
http://en.wikipedia.org/wiki/Presario
And the list goes on...
replies: text: זה נראה יותר ויותר כמו נסיון לפרסם אצלנו המוצר. אני מניח שברור לכולם ההבדל בין iPhone, ו-iPod למוצר זה, ואני עדיין מחכה להבהרה כלשהי בדבר המוצר עצמו. זהר דרוקמן - I♥Wiki‏ 19:49, 12 ביוני 2009 (IDT)
שלום- האמת שלא ברור לי ההבדל בין הערך שחיברתי לערכים שהזכרת. נראה שההבדל המרכזי הוא שהערך שאני חיברתי עוסק בחברה קטנה ובמוצר שעדיין לא מוכר לציבור הישראלי. אשמח אם תבהיר לי את עמדתך. שנית, אילו הבהרות בדיוק אתה מעוניין שאפרסם בנוגע ל-Keepod?
תודה. עכבר33.

text: הערכים אליהם קישרת הם שם דבר, ומפורסמים ברחבי העולם. למרות טענתך בדבר המוצר שלכם, חיפוש גוגל קצר של המילה "Keepoding" מציג שלוש תוצאות בלבד, אז כנראה שזה לא נפוץ במיוחד. המוצר שלכם נראה לא כל כך מוכר, מיוצר על ידי חברה קטנה (כמו שאתה אומר), ולמעשה לא נראה לי חדש במיוחד. כונני USB עם הצפנה מובנת אינם דבר חדש, ומוצעים על ידי מספר חברות. ויקיפדיה אינה יוצרת מציאות, אלא רק מתעדת אותה. כאשר תגיעו לרמה שבה חלק גדול בציבור מכיר את המוצר שלכם, בדומה למצב של אייפוד או נייקי, אז אולי יהיה מקום לערך עליו. עד אז - שיהיה לכם בהצלחה, אבל תאלצו להסתדר ללא קידום מכירות אצלנו. עופר קדם - שיחה 20:06, 12 ביוני 2009 (IDT)

text: הערכים אליהם קישרתי הם (הגרסאות העברית של) אלו אליהם קישר המגיב האנונימי (אני מניח שלא אתה) כמעין הצדקה. ההבהרות המתבקשות הן, בעיקר, בדבר תפוצת המוצר (כרגע החיפושים בגוגל לא מדברים בעדו כל כך). זהר דרוקמן - I♥Wiki‏ 20:10, 12 ביוני 2009 (IDT)
Sorry, but I really don't agree.
Maybe iPod and iPone are a consensus but Cruzer? Felica? Or thousands of others... Just commercial brands that are not even known or unique.
It is very easy to be critic and and fall in to the "commercial campaign" story but there is no difference between Keepod and thousands of other values beside the fact that you don't know it.  
Please explain your point of view with a firmed explanation

text: איזה מזל שאין לנו ערכים לא לקרוזר ולא לפליקה (ומבין השניים, אולי פליקה עוד גבולי איכשהו). זהר דרוקמן - I♥Wiki‏ 20:17, 12 ביוני 2009 (IDT)
Hi Zohar, the number of values that are unknown brands is really long. I don't think there is value to list them.
As for Keepod, you will find that the patents around the technology and the uniqueness of the product are not to underestimate. It is the slimmest USB storage device in the market, the only one with the two sided connector, etc etc. In any case, one of a kind.
My name is Nissan and I'm the CEO of Keepod.

text: חשוב להבהיר - הערכים המקושרים הם בויקיפדיה האנגלית, לא בעברית. כל ויקיפדיה קובעת כללים ורמות סף מסוימות, ויש הבדלים בינינו לבין אחותינו האנגלית.

text: מספר הפטנטים אינו רלוונטי לעניין. פיצ'ר מסוים ששונה מאחרים (חיבור כפול, עובי) הוא אולי סיבה לקנות את המוצר, לא לכתוב עליו ערך. אם המוצר יזכה להצלחה רבה (כרגע, כפי שזה נראה, אינכם קרובים בשום מידה אפילו לקרוזר, עליו אתה מלין), אז אולי יהיה מקום לערך. כרגע - בהחלט לא. עופר קדם - שיחה 21:00, 12 ביוני 2009 (IDT)
Very interesting. If I understand correctly your affirmation, you are supervising that only known commercial products and brands will be allowed to be included in Wikipedia (Hebrew version) regardless of their innovative value in the history of technology. 
Wow. Thank you for your support, I will let my Israeli colleges to take it from here...

text: אנחנו לא כאן כדי לתמוך בתעשיית ההייטק, ולא כדי לקבוע חשיבות של חידושים מסוימים בתחום צר כלשהו. אם המוצר הזה יזכה להצלחה מסחרית ו/או להכרה כפורץ דרך בתחומו, אז יהיה על מה לדבר. אבל כל עוד רק אתה טוען שהוא כזה חדשני, והוא לא מוכר במיוחד - אין לו מה לחפש באנציקלופדיה. עופר קדם - שיחה 22:03, 12 ביוני 2009 (IDT)
And how many units we need to sale to convince YOU that we are an important product?
לטענתכם, ויקיפדיה משקפת מציאות- גם מוצרים פחות מוכרים הם חלק מהמציאות. אין לשלול ערכים עקב הטיעון שהם אינם "מפורסמים". לטעמי, מה שנעשה פה הוא פגיעה בחופש המידע של קהל הקוראים שנמנע ממנו לקרוא על מוצרים שהם כרגע לא במרכז התודעה בישראל.
אני אשמח להתייחסותכם עכבר33

text: גם המכולת של יוסי היא מוצר שעל פי חופש המידע זכאים הקוראים לדעת על קיומה ולמרות זאת אין עליה ערך בוויקיפדיה. או במלים אחרות - הוויקיפדיה אינה יוצרת מציאות אלא מתעדת אותה, מה שלא ידוע ישאר כך עד שיעבור את הסף הראוי להופיע באנציקלופדיה. שנילי • שיחה 22:23, 12 ביוני 2009 (IDT)
תרבות הדיון בשיחה זו אבדה מעט. אני מבקש להודות לכל המגיבים ולהמליץ לגורמים המחליטים בויקיפדיה לעקוב אחר כמות הכניסות לערך בשבוע הקרוב ואז לגבש דעה, סוף שבוע נעים!
עכבר33

text: אנציקלופדיה, מעצם מהותה, אינה מאגר מידע כוללני. בכתיבת אנציקלופדיה צריך לברור את העיקר מהטפל. אנחנו לא כותבים על כל מוצר, על כל עסק, על כל אדם. אנחנו כותבים רק על החשובים מביניהם, על המשפיעים, על הידועים. אז אמנם אנחנו הרבה יותר מכלילנים מאנציקלופדיות קלאסיות, כמו האנציקלופדיה העברית, אבל גם לנו יש קווים מנחים ותנאי סף. אין שום סוגייה של "חופש מידע" בעניין. המתעניינים מוזמנים לגשת לאתר שלכם ולקבל את המידע ישירות מכם.

text: לא אבדה שום "תרבות דיון". יש גבול לנחמדות. ניסינו להסביר מה הבעיה, ואתם מסרבים להפנים. אתם מנסים להשתמש בויקיפדיה ככלי פרסומי. זה לא לגיטימי, ואנחנו לא נתיר זאת. אם מישהו מתעניין במוצר שלכם, הוא יגיע אליו לבד. אם אתם רוצים למשוך תשומת לב - צאו במסע פרסום. אבל אנחנו לא נסייע לכם להכניס את המוצר שלכם "למרכז התודעה". אם הוא יגיע לשם - אז נדבר. עופר קדם - שיחה 23:39, 12 ביוני 2009 (IDT)
חברים, אני לא מבין מה ההתרגשות של העורכים פה. אני אישית מכיר את המותג, עוקב אחריו (וכמו שניתן להבין די מקרוב) ושמחתי לגלות שהוא מופיע כאן. 
די ברור שהמגיבים לא כל כך מכירים את התחום ואי לכך לא יכולים לשפוט ממש מתי מוצר מסוג שכזה "ראוי" להכלל בויקיפידיה או לא.
אותי אישית מאוד מעניין לראות ערכים כמו קיפוד בויקיפידיה שלי כמו שממש לא מעניין אותי לראות ערכים אחרים שכבר מופיעים פה ושאותי מעניינים פחות או יותר כמו המכולת של יוסי.
לכן, אבקש התיחסות קצת יותר רצינית לפני שמישהו מרשה לעצמו להסיר תכנים בגלל שהוא לא מכיר אותם או בגלל הרנקינג בחיפוש שלו בגוגל... באמת מגוכך
רביב

text: הוכחת חשיבות הערך מוטלת על מי שרוצה להכניסו, לא על מי ששואל. מהערך כמו שהוא עכשיו נראה שמדובר בסה"כ בעוד התקן אחסון, ללא ייחוד של ממש. כונני USB עם הצפנת חומרה קיימים כבר מספר שנים, מטעם מספר חברות. גיבוי שקוף בזמן אמיתי גם הוא אינו ייחודי. אני משתמש בפתרון גיבוי כזה של חברת Western Digital. עובי דק הוא דבר נחמד, אבל לא פורץ דרך. כתר המזעור עובר מחברה לחברה, והוא בסה"כ התקדמות הנדסית הדרגתית, ולא חידוש טכנולוגי - כבר שנים רבות קיימים כרטיסי זכרון (SD, XD וכו') בעובי דק במיוחד.

text: יופי. נחמד. אולי זה מוצר שימושי באמת, אין לי מושג. כיוון שברור שלא מדובר במשהו מוכר במיוחד, צריך להוכיח שהוא פורץ דרך, הישג חשוב בעולם המחשוב. זה לא נראה ככה, וכל הטוענים כאן בעד הערך לא הצליחו להסביר מדוע זה כן. עופר קדם - שיחה 00:05, 13 ביוני 2009 (IDT)
שלום מר קדם.
אשמח לקבל את כתובת הדואר האלקטרוני שבו אוכל לכתוב לך בפרטיות לגבי הסוגייה הנ"ל.
יש לי כמה סיגים לדבריך שאשמח אם תואיל להסביר לי את משמעותם באופן פרטני יותר.
להלן כתובת המייל שלי-
eran@nsec.it
תודה מראש-
ערן אפרת
יועץ משפטי
NSEC

text: ערן,

text: אם משהו אינו ברור לך בדברי - פרט זאת כאן. דיון זה הוא על חשיבות הערך, ועליו להתנהל באופן גלוי - לא אני המחליט הסופי, אלא הקהילה, ומידע שקשור לשיקולי העריכה צריך להופיע במקומו הראוי. אין זה דיון אישי בינינו לגבי המוצר שלכם - אין לי כל עניין בו.

text: בנוסיף אבהיר, כי לא מדובר בסוגיה משפטית, ולכן תפקידך בחברה אינו רלוונטי לדיון. עופר קדם - שיחה 00:25, 13 ביוני 2009 (IDT)
את תפקידי בחברה ציינתי רק לשם גילוי נאות.
לכן במקרה הנ"ל הוא בהחלט רלוונטי.
רק אוסיף שעפ"י ההבהרות המשפטיות של האתר, לא ראיתי מדדים כלשהם להחלטה איזה מוצר יקבל במה ואיזה לא.
אשמח אם תסב את תשומת ליבי.
ערן

text: ויקיפדיה נכתבת על ידי הקהילה, וההחלטות בה מתקבלות על ידי התורמים (העורכים, המשתמשים שתורמים מזמנם וידיעותיהם לכתיבת האנציקלופדיה). ויקיפדיה אינה מוסד ציבורי, ואינה מחויבת לשיוויון ייצוג או אובייקטיביות מלאה. לא קיימת שום "זכות יסוד" למוצרים לקבל ייצוג באתר, ואם הייתה רוצה בכך - ויקיפדיה רשאית, מבחינה חוקית, לקדם כל מוצר או שירות שתחפוץ בו. ויקיפדיה מופעלת על ידי קרן ויקימדיה, מוסד פרטי ללא כוונת רווח, ולא על ידי כל גוף מדינתי וכו', שעשוי להיות מחויב לשוויון מסוג כלשהו.

text: כל אדם וכל גוף פרטי רשאי לפרסם בכל דרך שיחפוץ את דעותיו והשקפותיו לגבי כל מוצר, שירות, חברה או סוגייה (כל עוד הוא אינו מפיץ עובדות שגויות). אני רשאי, לדוגמא, להקים אתר בו אכתוב שלדעתי מוצר X הוא גרוע ומיותר לגמרי, בעוד מוצרים Y ו-Z הם נפלאים ואני ממליץ לקנות אותם. ויקיפדיה רשאית לעשות אותו דבר. כחלק ממטרות האתר, קהילת המשתמשים שואפת להפעיל כללים אחידים לקביעת חשיבות הערכים, כדי לשמור על אובייקטיביות. כמו כן, אנו עושים מאמץ רב להשתמש בשפה נייטרלית ועניינית. עם זאת, מדובר ברצון טוב של אנשים פרטיים, במסגרת גוף פרטי ,שאינו מחויב לדבר מכל אלה. אם לדעתך ערך כאן הוא כל כך חשוב, אתה רשאי לדמות זאת לגוף פרטי המעניק פרסים - שיקוליו יכולים להיות גלויים או חסויים, הגיוניים או לא, הוגנים או מוטים. כל עוד מדובר בגוף פרטי, הוא רשאי לעשות כרצונו. אנלוגיה אפשרית נוספת היא למגזין (מגזין מחשבים, למשל), שבוחר לכתוב סקירות על מוצרים מסוימים, אך לא על אחרים. עופר קדם - שיחה 01:08, 13 ביוני 2009 (IDT)
עופר, כדי שנבהיר פה כמה נקודות לפני שחוסר ההבנה בתוכן יגרום לנזק לחברים בקיפוד.
למוצר מאפיינים יחודים ופורצי דרך בתחום המחשוב. לפני שנסביר, כמו שאמרת הצפנה ברמת החומרה זה לא דבר חדש וומזעור טכנולוגיות הוא בסה"כ התקדמות הנדסית הדרגתית אבל על פי קריטריון זה ניתן להתחיל כבר עכשיו במחיקת כמה ערכים טובים מויקיפדיה של שמות ומוצרים שלטעמי אינם מוכרים כלל לחברים שקוראים את דברינו.
לעניינינו - מימדים של כרטיס אשראי, הצפנה בחומרה, עמידות מלאה למיים ולטמפרטורות גבוהות, חיבור USB דו כיווני, גיבוי שקוף בזמן אמת ושמירת גרסאות (ממש ממש לא סטנדרטי - פותח בשיתוף עם IBM), יכולות הזדהות מתקדמות, ולבסוף; היכות להריץ ישירות מההתקן כל אפליקציה סטנדרטית (לא ניידת או U3 אלה האפליקציות האמיתיות איתן אנו עובדים כגון מיקרוסופט אופיס, אקספלורר, פוטושופ או כל תוכנה אחרת) ללא כל התקנה על מערכת ההפעלה, ללא כתיבה לזכרון של המערכת (גם לא הזמני) וללא כל תלות בגרסת מערכת ההפעלה.  
צר לי אך שילוב של כל האלמנטים הללו במוצר אחד אף אחד מעולם לא עשה וכן, זאת פריצת דרך.
אולי בכל זאת כדי לבדוק לפני שכותבים דברים לא מדוייקים.
הערה האחרונה שלך די מטרידה אותי. מתקבל הרושם שהעמדה שאתה נוקט היא עקרונית ולא שקולה. אתה מצייר את המצב כאילו קיפוד מנסה לזכות בתהילה דרך הערך המסכן הזה בגרסה העברית של ויקיפדיה... אף אחד פה לא צריך להתנהג כמו כלב שמירה ומותר להיות הוגן ואפילו חס וחלילה לפרגן מידי פעם. 
ושוב, בוויקיפדיה העיברית יש הרבה ערכים שעל פי הערות והקרטריונים מעל לא ראויים להיות פה.
רביב

text: אולי זה מרשים, אולי זה ראשוני - זה לא מקומנו לקבוע ולשפוט. אם המוצר הזה יקבל הכרה בעולם המחשבים כמשהו פורץ דרך - אז אפשר יהיה להתייחס אליו ככזה. כרגע לא ראיתי שום ראייה לכך. תראה לי הכרה בעולם הזה. תראה לי מומחים בתחום שמסבירים איזו פריצת דרך זו. תראה לי סקירות במגזינים נחשבים שמהללות את ההמצאה הזו. ואגב - אנחנו לא כאן כדי לפרגן.

text: ההערה האחרונה שלי היא בתגובה לפנייתו של היועץ המשפטי. אין כל מקום לטיעונים משפטיים כאן, אין להם שום רלוונטיות. אם ההערה שלי מטרידה אותך - תהיה מוטרד. עופר קדם - שיחה 01:51, 13 ביוני 2009 (IDT)
אתם טוענים כי הויקיפדיה העברית מטרתה לשקף את המציאות הישראלית. ובכן, חברות הזנק ופיתוחים טכנולגיים חדשניים ופורצי דרך הם אחד מהמאפיינים הגדולים של החברה הישראלית. מתן במה לפיתוחים טכנולוגיים ישראלים שכאלה הוא משהו שראוי שהגרסא העברית לויקיפדיה תאמץ אל חיקה, כנושא שהוא ישראלי מאין כמותו והוא חלק מהמציאות שכל ישראלי חי באופן יום יומי והיא משאת נפשם של רבים מאיתנו. כמובן שראוי סינון גם בנושא הזה, וראוי שמוצרים שיקבלו כאן במה יהיו מוצרים בשלים, מוכנים, שכבר קיבלו דריסת רגל בשוק או כאלה שעצם ההיתכנות שלהם לכשעצמה היא פורצת דרך. אני מאמין כי מתן במה למוצרים כמו KEEPOD ואחרים בויקיפדיה העברית (וכתחום שמייחד את הויקיפדיה העיברית מגרסאות בינלאומיות) היא נכונה ומוצדקת ומשקפת באופן נאמן ביותר את מציאות החיים בישראל.
מיכאל.

text: מישהו כתב כאן למעלה משהו בסגנון: "אתם לא מבינים בזה ולכן זה נראה לכם לא חשוב". בתור מי שהניח את תבנית החשיבות על הערך אספר לכם שעבדתי כראש צוות בחברת DLP (אבטחת מידע בהתקנים פריפריאליים), אני דווקא כן מכיר את התחום, אין כמעט Gadget מהסוג שלכם שלא עבר תחת ידי. כפי שאמרת - כדאי לבדוק את הדברים לפני שכותבים. מסיבה זאת מאוד התפלאתי כשראיתי את הערך ולא הכרתי את המוצר, חיפוש בגוגל הראה לי שהמוצר הושק ב9/6. המוצר שלכם נראה מגניב ואני מקווה שתצליחו, אני מפרגן לכם לאללה. אבל, כל חברת סטראט-אפ חושבת שהמוצר שלה הוא Best of breed ושהיא בדיוק פיתחה את המילה האחרונה שתשנה את העולם, כל זה טוב ויפה, כאן כותבים ערכים אחרי שמשנים את העולם. וגם אז, רצוי שזה לא יהיה ע"י מישהו מתוך החברה אלא ע"י מישהו ניטרלי. אתם עוד לא Ipod ואפילו לא קרוזר. בהצלחה. תומר א. - שיחה 02:39, 13 ביוני 2009 (IDT)
האם יתכן שמחקתם את הערך שכתבתי אחרי פחות מיום לאחר שהעלתי אותו לאויר???? לא דובר בהודעה על תקופה של שבוע? ואגב אני לא עובד של החברה שפיתחה את keepod.
עכבר33.

text: אף אחד לא הציג מקורות לגבי הכרה כלשהי במוצר כפורץ דרך או חדשני במיוחד (הכרה בתחום, ממומחים, כתבי עת וכו'), או לגבי תפוצה רחבה של המוצר בשוק. למרות בקשותי, לא הוצגו מקורות מסוג זה, אלא רק טענות על זה שאנחנו בויקיפדיה לא בסדר. האתר שלו אפילו עדיין בבנייה. רשימת הפיצ'רים שהוצגה כאן בסה"כ מראה על מוצר מעניין, אבל ההתקדמות היא בתחום צר ביותר (חיבור USB דו כיווני, הרצת תוכנות), ולא נראה שמצדיקה ערך בשלב זה.

text: ובכן, אנחנו לא מגיבים בחיוב כאשר מנסים לדחוף לנו ערכים כחלק ממאמץ שיווקי של המוצר בארץ (ב-9/6 הוצג בכנס של בינת, המפיצה החדשה בארץ). אגב, שליחת היועץ המשפטי לא מסייעת. אפשר לבוא ולשאול, אבל כשבאים אינטרסנטים להטיף לנו איך צריכה להראות האנציקלופדיה עליה אנחנו עומלים כבר שנים - זה כבר לא לגיטימי. אנחנו לא עובדים בשבילכם, ודעתכם בנוגע לערכים שצריכה להכיל ויקיפדיה מוטה מראש. עופר קדם - שיחה 11:09, 13 ביוני 2009 (IDT)
אני מופתע מאוד ומאוכזב מאוד לראות שהערך שעליו דובר בשיחה זו נמחק תוך פחות מיממה, בניגוד גמור לנהלים ולתקנות המנחים את ויקיפדיה בפעולתה. ויקיפדיה, גם אם מיזם פרטי, היא מיזם התלוי בציבור כותבי הערכים ובציבור הגולשים שלה שלהם יכולת אקטיבית בקביעת התוכן. ביריונות שכזו מצד העורכים כאן (או מי שלא מחק את הערך הנ"ל), עוד טרם שהדיון בערך מוצא עד תום ולפני שהגולשים בויקיפדיה הספיקו להביע את דעתם, היא מאכזבת ביותר. אינני עובד של KEEPOD NSEC, או כל חברה אחרת. אני סטודנט לרפואה, חובב ויקיפדיה, הדוגל בחופש המידע ומקווה שאקט מכוער כפי שבוצע כאן איננו הופך להיות נורמה ויקיפדית. 
מיכאל.

text: הדיון מוצה. הטוענים בעד הערך מסרבים להציג מקורות להכרה בחשיבותו או לגבי תפוצה רחבה בעולם, ובמקום זאת מנסים לספר לנו כמה שאנחנו לא בסדר. אל תבוא מבחוץ ותספר לנו מה הנהלים והתקנות כאן, כי אתה פשוט טועה. ניתן למחוק ערכים בכל זמן שהוא, גם לפני שבוע של דיון, במיוחד כאשר הערך הוא חלק ממאמץ שיווקי, ועוד כשיש את החוצפה לשלוח לפה יועץ משפטי.

text: חופש המידע אינו תקף לויקיפדיה, שמטרתה לברור את החשוב מהסתמי. מי שרוצה חופש מידע מוחלט - שיפתח אתר פרטי, ויעשה בו מה שהוא רוצה. כאן אנחנו מפעילים שיקול דעת, כדי לא לבזבז את זמן הקוראים ואת משאבי העריכה שלנו על כל ערך פרסומי שמנסים לדחוף לכאן. עופר קדם - שיחה 11:09, 13 ביוני 2009 (IDT)
כיצד אתה קובע שהדיון מוצה כשאף אחד לא טרח להתייחס לתגובתי הראשונה בדבר עידוד פרסומים בויקיפדיה העברית על חברות הזנק ופיתוחים טכנולוגיים כחלק מהמציאות הישראלית? אני חייב לציין שההתנהלות שלכם מקוממת. על פי הבנתי הדינמיקה כאן היא קבוצתית ואין בידי אדם אחד לקבוע מתי הדיון "מוצה". 
מיכאל.

text: כי זה לא טיעון, אלא התחמקות מהדרישות הרלוונטיות, שכבר הוסברו בפירוט. זה שיש בישראל הרבה פיתוחים טכנולוגיים לא משנה את רף הדרישות לכתיבת ערכים על פיתוחים כאלה. עופר קדם - שיחה 11:45, 13 ביוני 2009 (IDT)
replies: text: :מרגע שנודע כי המוצר רק נחנך לפני זמן קצר, ומרגע שהחלו להשתתף כאן אנשים שכבר לא היה ספק לגבי מעורבותם האישית בנושא - הרי שהיה מדובר בפרסומת. אני כעת שוקל גם למחוק את הדף הזה. זהר דרוקמן - I♥Wiki‏ 12:13, 13 ביוני 2009 (IDT)
"אורח לרגע רואה כל פגע" - עשו כנכון בעינכם.
מיכאל.
אף אחד לא שלח אותי.
ראיתי לנכון להתערב במקום שיש בו טעם לפגם. כמובן בראייה משפטית כי זה תפקידי בחיים בכלל.
אם במקום כזה, שאמור להיות אוטוסטרדת מידע חינמי לכלל הגולשים, ישנו קומץ שמחליט כראות עיניו, אז אבוי לנו.
איני רואה לנכון לחשוף בפניך מחזור מכירות בעולם. הוא אינו רלוונטי לדיון.
מיותר לציין עמה ערכים קיימים בוויקיפדיה שעדיין לא זכו להכרה עפ"י הגדרתך.
עשה היישר בעינייך. רק אל תפגע במטרה שלשמה הוקמה וויקיפדיה.
ערן
===לכל המגיבים===
מטרתה וייעודה של ויקיפדיה הוא לספק מידע אנציקלופדי חופשי. אין לנו רצון או שאיפה לשקף את המציאות כולה, אלא רק את זו שמתאימה לאנציקלופדיה (והרי המציאות כולה כוללת כל מיני דברים, החל מנינט ויהודה לוי ועד שמועות על ויכוחים בצמרת מכבי ת"א או עדכונים שוטפים מחקירת דודו טופז). בבירור שלא ערך זמן רב הועלו מספר טענות שהטילו ספק במידת החשיבות האנציקלופדית של המוצר המדובר, נכון לעת עתה. העובדה שהושק רק לא מזמן, שהאתר עדיין "זמני" ובבטא, שכמות התוצאות הרלוונטיות בגוגל היא קטנה ובחלקה - מטוקבקים או כפילויות - כל אלו מטילים צל גדול על השאלה האם המוצר חשוב דיו כדי "לזכות" בערך בוויקיפדיה. הפרץ הרב של משתמשים חדשים או לא רשומים בדף זה גם הוא, על אף שאיננו ראיה בהכרח, מעיב וכמו מרמז שיש כאן איזושהי אג'נדה. גם העובדה שרבו הטענות לא בעד המוצר, אלא נגד עצם האפשרות שנמחוק את הערך - גם היא מעלה תמיהות לגיטמיות.
גם אם כוונתכם הייתה רק להעשיר את קוראי ויקיפדיה העברית במידע החשוב אודות המוצר, הרי שבפועל מה שעשיתם כאן הוא, לפי הסטנדרטים שלנו, פרסומת. כאשר המוצר יתבגר, יזכה לנתח שוק נאה ולחדירה סבירה, כאשר תוצאות החשיפה בגוגל תהיינה רבות יותר, רלוונטיות יותר ועשירות יותר - נשמח לשקול הדבר שנית. גם אם יוכר על ידי הקהילה הרלוונטית (כלומר, זו שעוסקת בתחום באופן מקצועי, דבר שישתקף, לדוגמה, על ידי מאמרי דעה) כחידוש פורץ דרך - נשמח לשקול שנית. אין לנו כל אינטרס נגד מוצר זה או אחר, אלא סטנדרטים שאנו מבקשים להחיל. היה ומצאתם ערך אחר בוויקיפדיה העברית שלדעתכם לא עומד בסטנדרט המתאים לדעתכם, ניתן לכתוב זאת בדף השיחה. אני גם אשמח אם כולכם תרשמו לאתר ובכך תוכלו לתרום לקידום התחום בוויקיפדיה ולתרום מידיעותיכם ולהשפיע לטובה, זאת תוך כדי שאתם זוכרים שיש לשמור על אובייקטיביות וריחוק.
גם לי תחום בו אני עוסק, שונה רבות מזה שלכם, ומתוך ראיה כי אני עלול להיות נגוע בדעות, נמנעתי אף מלהקים את הערך אודות התחום עצמו, פן דעותי והשקפתי על מה טוב ומה פחות טוב ישתרבבו בטעות לערך, קל וחומר אודות הפרוייקט שלי. אני מאמין שכך יש לנהוג - לא חובה כמובן להמנע לחלוטין, אבל יש לדאוג שהנושאים בהם אתם כן תורמים - יהיו תחת ביקורת עמיתים אובייקטיבית ונקיון כפיים מתמיד. נסו לקיים זאת בגיבוש דעתכם על ההליך שבוצע כאן - לאף פרוייקט, חברה או מוצר אין "זכות" להופיע בוויקיפדיה, ובפרט אל לנו לנסות ולקדם דברים או תחומים כלשהם - עלינו לכתוב רק על אלו שכבר נמצאים בקדמת הבמה. עלינו לברור את החשובים יותר מהחשובים פחות ומהלא חשובים כלל ומאלו שבתווך, בין נקודות אלו. אינני יודע לאמוד בדיוק היכן הפרוייקט שלכם נמצא בספקטרום הזה. אני משוכנע שהוא לא בנקודת הקיצון השלילית, אלא שהוא יותר קרוב לזו החיובית, אך הוא טרם (ואולי יום אחד כן) הגיע אליה. אנא נסו להבין שיקולים אלו בבואכם לבקר את החלטתנו. זהר דרוקמן - I♥Wiki‏ 14:13, 13 ביוני 2009 (IDT)
thread_title:  Why not? 

message: מטרתה וייעודה של ויקיפדיה הוא לספק מידע אנציקלופדי חופשי. אין לנו רצון או שאיפה לשקף את המציאות כולה, אלא רק את זו שמתאימה לאנציקלופדיה (והרי המציאות כולה כוללת כל מיני דברים, החל מנינט ויהודה לוי ועד שמועות על ויכוחים בצמרת מכבי ת"א או עדכונים שוטפים מחקירת דודו טופז). בבירור שלא ערך זמן רב הועלו מספר טענות שהטילו ספק במידת החשיבות האנציקלופדית של המוצר המדובר, נכון לעת עתה. העובדה שהושק רק לא מזמן, שהאתר עדיין "זמני" ובבטא, שכמות התוצאות הרלוונטיות בגוגל היא קטנה ובחלקה - מטוקבקים או כפילויות - כל אלו מטילים צל גדול על השאלה האם המוצר חשוב דיו כדי "לזכות" בערך בוויקיפדיה. הפרץ הרב של משתמשים חדשים או לא רשומים בדף זה גם הוא, על אף שאיננו ראיה בהכרח, מעיב וכמו מרמז שיש כאן איזושהי אג'נדה. גם העובדה שרבו הטענות לא בעד המוצר, אלא נגד עצם האפשרות שנמחוק את הערך - גם היא מעלה תמיהות לגיטמיות.
גם אם כוונתכם הייתה רק להעשיר את קוראי ויקיפדיה העברית במידע החשוב אודות המוצר, הרי שבפועל מה שעשיתם כאן הוא, לפי הסטנדרטים שלנו, פרסומת. כאשר המוצר יתבגר, יזכה לנתח שוק נאה ולחדירה סבירה, כאשר תוצאות החשיפה בגוגל תהיינה רבות יותר, רלוונטיות יותר ועשירות יותר - נשמח לשקול הדבר שנית. גם אם יוכר על ידי הקהילה הרלוונטית (כלומר, זו שעוסקת בתחום באופן מקצועי, דבר שישתקף, לדוגמה, על ידי מאמרי דעה) כחידוש פורץ דרך - נשמח לשקול שנית. אין לנו כל אינטרס נגד מוצר זה או אחר, אלא סטנדרטים שאנו מבקשים להחיל. היה ומצאתם ערך אחר בוויקיפדיה העברית שלדעתכם לא עומד בסטנדרט המתאים לדעתכם, ניתן לכתוב זאת בדף השיחה. אני גם אשמח אם כולכם תרשמו לאתר ובכך תוכלו לתרום לקידום התחום בוויקיפדיה ולתרום מידיעותיכם ולהשפיע לטובה, זאת תוך כדי שאתם זוכרים שיש לשמור על אובייקטיביות וריחוק.
גם לי תחום בו אני עוסק, שונה רבות מזה שלכם, ומתוך ראיה כי אני עלול להיות נגוע בדעות, נמנעתי אף מלהקים את הערך אודות התחום עצמו, פן דעותי והשקפתי על מה טוב ומה פחות טוב ישתרבבו בטעות לערך, קל וחומר אודות הפרוייקט שלי. אני מאמין שכך יש לנהוג - לא חובה כמובן להמנע לחלוטין, אבל יש לדאוג שהנושאים בהם אתם כן תורמים - יהיו תחת ביקורת עמיתים אובייקטיבית ונקיון כפיים מתמיד. נסו לקיים זאת בגיבוש דעתכם על ההליך שבוצע כאן - לאף פרוייקט, חברה או מוצר אין "זכות" להופיע בוויקיפדיה, ובפרט אל לנו לנסות ולקדם דברים או תחומים כלשהם - עלינו לכתוב רק על אלו שכבר נמצאים בקדמת הבמה. עלינו לברור את החשובים יותר מהחשובים פחות ומהלא חשובים כלל ומאלו שבתווך, בין נקודות אלו. אינני יודע לאמוד בדיוק היכן הפרוייקט שלכם נמצא בספקטרום הזה. אני משוכנע שהוא לא בנקודת הקיצון השלילית, אלא שהוא יותר קרוב לזו החיובית, אך הוא טרם (ואולי יום אחד כן) הגיע אליה. אנא נסו להבין שיקולים אלו בבואכם לבקר את החלטתנו. זהר דרוקמן - I♥Wiki‏ 14:13, 13 ביוני 2009 (IDT)
thread_title: לכל המגיבים

message: נראה לי שהדיון מוצה. שנילי • שיחה 14:14, 13 ביוני 2009 (IDT)
thread_title:  מיצוי